ᮊᮘᮥᮕᮒᮦᮔ᮪ ᮎᮤᮛᮨᮘᮧᮔ᮪

ᮕᮤᮊᮩᮔ᮪ ᮃᮁᮒᮤᮊᮨᮜ᮪ ᮊᮧᮒ ᮔᮥ ᮍᮛᮔ᮪ᮔ ᮞᮛᮥᮃ, ᮒᮨᮙ᮪ᮕᮧ ᮊᮧᮒ ᮎᮤᮛᮨᮘᮧᮔ᮪.

ᮊᮘᮥᮕᮒᮦᮔ᮪ ᮎᮤᮛᮨᮘᮧᮔ᮪ ᮙᮍᮢᮥᮕ ᮠᮤᮏᮤ ᮊᮘᮥᮕᮒᮦᮔ᮪ ᮔᮥ ᮃᮚ ᮓᮤ ᮕᮢᮧᮕᮤᮔ᮪ᮞᮤ ᮏᮝ ᮘᮛᮒ᮪, ᮄᮔ᮪ᮓᮧᮔᮦᮞᮤᮃ. ᮄᮘᮥᮊᮧᮒᮔ ᮑᮆᮒ ᮞᮥᮙ᮪ᮘᮨᮁ. ᮊᮘᮥᮕᮒᮦᮔ᮪ ᮄᮉ ᮝᮝᮒᮨᮞᮔ᮪ ᮏᮩᮀ ᮊᮘᮥᮕᮒᮦᮔ᮪ ᮘᮢᮨᮘᮨᮞ᮪ (ᮕᮢᮧᮕᮤᮔ᮪ᮞᮤ ᮏᮝ ᮒᮨᮍᮂ) ᮓᮤ ᮘᮩᮜᮂ ᮝᮦᮒᮔ᮪, ᮊᮘᮥᮕᮒᮦᮔ᮪ ᮊᮥᮔᮤᮍᮔ᮪ ᮓᮤ ᮘᮩᮜᮂ ᮊᮤᮓᮥᮜ᮪, ᮊᮘᮥᮕᮒᮦᮔ᮪ ᮙᮏᮜᮨᮀᮊ ᮏᮩᮀ ᮊᮘᮥᮕᮒᮦᮔ᮪ ᮄᮔ᮪ᮓᮢᮙᮚᮥ ᮓᮤ ᮘᮩᮜᮂ ᮊᮥᮜᮧᮔ᮪ ᮞᮁᮒ ᮊᮧᮒ ᮎᮤᮛᮨᮘᮧᮔ᮪ ᮏᮩᮀ ᮜᮅᮒ᮪ ᮏᮝ ᮓᮤ ᮘᮩᮜᮂ ᮊᮜᮦᮛᮩᮔ᮪ᮔᮔ.

ᮘᮞ ᮔᮥ ᮓᮤᮕᮊᮦ ᮓᮤᮔ ᮕᮌᮥᮔᮨᮙᮔ᮪ ᮞᮕᮧᮕᮧᮆ ᮑᮆᮒ ᮘᮞ ᮞᮥᮔ᮪ᮓ ᮏᮩᮀ ᮘᮞ ᮎᮤᮛᮨᮘᮧᮔ᮪ disbudpar Jabar.2007.kearifan masyarakat Jawa Barat dalam pelestarian lingkungan hidup (wilayah Cirebon).Bandung:Disbudpar Jawa Barat

 ᮞᮏᮛᮂ 
ᮔᮥᮙᮥᮒ᮪ᮊᮩᮔ᮪ ᮘᮘᮓ᮪ ᮎᮤᮛᮨᮘᮧᮔ᮪, ᮎᮤᮛᮨᮘᮧᮔ᮪ ᮙᮤᮙᮤᮒᮤᮔ ᮙᮂ ᮍᮔ᮪ ᮅᮊᮥᮁ ᮓᮦᮞ ᮜᮩᮒᮤᮊ᮪ ᮔᮥ ᮎᮤᮎᮤᮀ ᮓᮤᮔ ᮎᮀᮊᮤᮍᮔ᮪ ᮊᮛᮏᮃᮔ᮪ ᮕᮏᮏᮛᮔ᮪. ᮠᮛᮤᮒ ᮔᮥ ᮏᮓᮤ ᮕᮥᮕᮥᮠᮥᮔ ᮑᮆᮒ ᮊᮤ ᮊᮥᮝᮥ ᮎᮨᮁᮘᮧᮔ᮪.[S.Ekadjati,Edi.2005.Sunan Gunung Jati.Jakarta:Pustaka Jaya]

 ᮘᮘᮌᮤᮃᮔ᮪ ᮃᮓ᮪ᮙᮤᮔᮤᮞ᮪ᮒᮢᮒᮤᮖ᮪ 
ᮊᮘᮥᮕᮒᮦᮔ᮪ ᮎᮤᮛᮨᮘᮧᮔ᮪ ᮊᮝᮨᮀᮊᮥ ᮊᮥ |᮳᮰| ᮊᮎᮙᮒᮔ᮪, ᮔᮥ ᮊᮘᮌᮤ ᮓᮩᮄ ᮊᮔ ᮞᮘᮘᮛᮠ ᮓᮦᮞ ᮏᮩᮀ ᮊᮜᮥᮛᮠᮔ᮪. ᮕᮥᮞᮒ᮪ ᮕᮙᮛᮦᮔ᮪ᮒᮠᮔ᮪ᮔᮔ ᮃᮚ ᮓᮤ ᮞᮥᮙ᮪ᮘᮨᮁ, ᮊᮤᮓᮥᮜᮩᮔ᮪ ᮊᮧᮒ ᮎᮤᮛᮨᮘᮧᮔ᮪.

 ᮌᮨᮇᮌᮢᮖᮤ 
ᮊᮘᮥᮕᮒᮦᮔ᮪ ᮎᮤᮛᮨᮘᮧᮔ᮪ ᮃᮚ ᮓᮤ ᮓᮈᮛᮂ ᮘᮞᮤᮞᮤᮁ ᮜᮅᮒ᮪ ᮏᮝ. ᮘᮩᮜᮂ ᮊᮜᮦᮁ ᮙᮍᮢᮥᮕ ᮓᮒᮛᮔ᮪ ᮠᮔ᮪ᮓᮕ᮪, ᮞᮨᮓᮨᮀᮊᮩᮔ᮪ ᮘᮩᮜᮂ ᮊᮥᮜᮧᮔ᮪ ᮊᮤᮓᮥᮜ᮪ ᮙᮍᮢᮥᮕ ᮕᮌᮥᮔᮥᮍᮔ᮪, ᮑᮆᮒ ᮜᮨᮛᮨᮀ ᮌᮥᮔᮥᮀ ᮎᮤᮛᮨᮙᮚ᮪.

 ᮒᮢᮔ᮪ᮞ᮪ᮕᮧᮁᮒᮞᮤ 
ᮎᮤᮛᮨᮘᮧᮔ᮪ ᮃᮚ ᮓᮤ ᮏᮜᮥᮁ ᮕᮔ᮪ᮒᮥᮛ, ᮙᮤᮔᮀᮊ ᮜᮝᮀ ᮅᮒᮙ ᮕᮢᮧᮕᮤᮔ᮪ᮞᮤ ᮏᮝ ᮘᮛᮒ᮪ ᮓᮤ ᮘᮩᮜᮂ ᮝᮦᮒᮔ᮪, ᮑᮆᮒ ᮓᮤ ᮊᮎᮙᮒᮔ᮪ ᮜᮧᮞᮛᮤ. ᮓᮤᮔ ᮅᮞᮥᮙ᮪ ᮙᮥᮓᮤᮊ᮪, ᮏᮜᮥᮁ ᮄᮉ ᮙᮍᮢᮥᮕ ᮞᮜᮂ ᮞᮠᮤᮏᮤ ᮏᮜᮥᮁ ᮃᮔᮥ ᮕᮀᮕᮓᮨᮒ᮪ᮔ ᮓᮤ ᮄᮔ᮪ᮓᮧᮔᮦᮞᮤᮃ. ᮓᮤ ᮎᮤᮛᮨᮘᮧᮔ᮪ ᮇᮌᮦ ᮃᮚ ᮏᮜᮔ᮪ ᮒᮧᮜ᮪ ᮕᮜᮤᮙᮔᮔ᮪-ᮊᮔ᮪ᮎᮤ (ᮕᮜᮤᮊᮔ᮪ᮎᮤ), ᮏᮜᮔ᮪ ᮒᮧᮜ᮪ ᮎᮤᮊᮧᮕᮧ-ᮕᮜᮤᮙᮔᮔ᮪ (ᮎᮤᮕᮜᮤ), ᮏᮩᮀ ᮏᮜᮔ᮪ ᮒᮧᮜ᮪ ᮊᮔ᮪ᮎᮤ-ᮕᮨᮏᮌᮔ᮪.

ᮞ᮪ᮒᮞᮤᮇᮔ᮪ ᮎᮤᮛᮨᮘᮧᮔ᮪ ᮙᮍᮢᮥᮕ ᮕᮒᮨᮙᮧᮔ᮪ ᮓᮥᮃ ᮏᮜᮥᮁ ᮅᮒᮙ ᮊᮛᮦᮒ ᮃᮕᮤ ᮔᮥᮏᮥ ᮊ ᮏᮊᮁᮒ: ᮏᮜᮥᮁ ᮊᮜᮦᮁ (ᮒᮤ ᮞᮥᮛᮘᮚ-ᮞᮨᮙᮛᮀ) ᮏᮩᮀ ᮏᮜᮥᮁ ᮊᮤᮓᮥᮜ᮪ (ᮒᮤ ᮚᮧᮌᮡᮊᮁᮒ-ᮕᮥᮁᮝᮧᮊᮨᮁᮒᮧ).

 ᮕᮍᮩᮞᮤ 
ᮎᮤᮛᮨᮘᮧᮔ᮪ ᮙᮍᮢᮥᮕ ᮞᮜᮂ ᮞᮠᮤᮏᮤ ᮊᮘᮥᮕᮒᮦᮔ᮪ ᮕᮀᮕᮓᮨᮒ᮪ᮔ ᮓᮤ ᮏᮝ ᮘᮛᮒ᮪. ᮕᮍᮩᮞᮤ ᮎᮤᮛᮨᮘᮧᮔ᮪ ᮓᮤ ᮘᮩᮜᮂ ᮊᮜᮦᮁ ᮅᮙᮥᮙ᮪ᮔ ᮙᮊᮦ ᮘᮞ ᮏᮝ ᮓᮤᮃᮜᮦᮊ᮪ ᮎᮤᮛᮨᮘᮧᮔ᮪ ᮙᮤᮔᮀᮊ ᮘᮞ ᮞᮕᮧᮕᮧᮆ. ᮓᮤᮃᮜᮦᮊ᮪ ᮎᮤᮛᮨᮘᮧᮔ᮪ ᮙᮍᮢᮥᮕ ᮘᮞ ᮏᮝ ᮃᮔᮥ ᮜᮧᮘ ᮘᮦᮓᮔ ᮒᮤ ᮘᮞ ᮏᮝ ᮞ᮪ᮒᮔ᮪ᮓᮁ, ᮃᮔᮥ ᮓᮤᮕᮊᮦ ᮓᮤ ᮘᮞᮤᮞᮤᮁ ᮝᮦᮒᮔ᮪ ᮏᮝ ᮘᮛᮒ᮪. ᮞᮨᮓᮨᮀᮊᮩᮔ᮪ ᮕᮍᮩᮞᮤ ᮓᮤ ᮘᮩᮜᮂ ᮊᮤᮓᮥᮜ᮪ ᮅᮙᮥᮙ᮪ᮔ ᮌᮩᮞ᮪ ᮊᮕᮍᮛᮥᮠᮔ᮪ ᮊᮥ ᮘᮥᮓᮚ ᮞᮥᮔ᮪ᮓ

 ᮎᮒᮨᮒᮔ᮪ 

Kategori:Kabupatén Cirebon
Cirebon
Kategori:ᮃᮊ᮪ᮞᮛ ᮞᮥᮔ᮪ᮓ